ระเบียบมหาวิทยาลัยเทคโนโลยีราชมงคลธัญบุรีระเบียบมหาวิทยาลัยเทคโนโลยีราชมงคลธัญบุรีว่าด้วยการรับ - จ่ายเงินเพื่อจัดการศึกษาระดับบริหารธุรกิจมหาบัณฑิต(ภาคสมทบ)พ.ศ. ๒๕๔๘[๑] โดยที่มหาวิทยาลัยเทคโนโลยีราชมงคลธัญบุรีได้จัดให้มีการศึกษาระดับมหาบัณฑิต เพื่อรองรับต่อการขยายตัวทางการศึกษาและเป็นการให้บริการต่อสังคมและผู้ประกอบการมากขึ้นอาศัยอำนาจตามความในมาตรา๑๗ (๒) และ (๑๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ และมติสภามหาวิทยาลัยเทคโนโลยีราชมงคลธัญบุรีในการประชุมครั้งที่ ๙/๒๕๔๘ เมื่อวันที่ ๒๖ พฤษภาคม ๒๕๔๘ จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบมหาวิทยาลัยเทคโนโลยีราชมงคลธัญบุรีว่าด้วยการรับ จ่ายเงินเพื่อจัดการศึกษาระดับบริหารธุรกิจมหาบัณฑิต (ภาคสมทบ) พ.ศ. ๒๕๔๘ข้อ๒ ระเบียบนี้ให้ใช้บังคับตั้งแต่ปีการศึกษา ๒๕๔๘เป็นต้นไปข้อ๓ ในระเบียบนี้มหาวิทยาลัย หมายความว่า มหาวิทยาลัยเทคโนโลยีราชมงคลธัญบุรีอธิการบดี หมายความว่า อธิการบดีมหาวิทยาลัยเทคโนโลยีราชมงคลธัญบุรีคณะ หมายความว่า คณะบริหารธุรกิจคณบดี หมายความว่า คณบดีคณะบริหารธุรกิจนักศึกษา หมายความว่า ผู้เข้ารับการศึกษาระดับบริหารธุรกิจมหาบัณฑิตข้อ๔ เงินรายรับที่จัดเก็บจากนักศึกษา ประกอบด้วย(๑)ค่าระเบียบการใบสมัครสอบคัดเลือกและค่าสมัครสอบคัดเลือก(๒)ค่าบำรุงการศึกษา ค่าลงทะเบียนและค่าธรรมเนียมการศึกษา(๓)ค่าสนับสนุนการจัดการศึกษาอัตราเงินรายรับที่เรียกเก็บจากนักศึกษาให้เป็นไปตามที่มหาวิทยาลัยกำหนด โดยทำเป็นประกาศของมหาวิทยาลัยให้อธิการบดีมีอำนาจแก้ไขเปลี่ยนแปลงอัตราการเก็บเงินรายรับ ยกเว้นการเพิ่มเติมรายการค่าธรรมเนียมที่เรียกเก็บให้ขอความเห็นชอบจากสภามหาวิทยาลัยก่อนข้อ๕ ค่าบำรุงการศึกษา ค่าลงทะเบียน และค่าธรรมเนียมการศึกษาให้นักศึกษาชำระภายในเวลาที่กำหนด เมื่อชำระแล้วจะไม่คืนให้ไม่ว่ากรณีใดทั้งสิ้น เว้นแต่กรณีที่คณะเป็นเหตุให้นักศึกษาชำระเงินเกินซ้ำซ้อน ผิดพลาด หรือไม่สามารถเปิดสอนในวิชานั้นๆ ได้ ให้คณบดีเป็นผู้พิจารณาอนุมัติข้อ๖ การจัดการศึกษาตามระเบียบนี้ ให้มีคณะกรรมการอำนวยการและคณะกรรมการดำเนินงานตามที่อธิการบดีแต่งตั้ง ดังนี้(๑)คณะกรรมการอำนวยการจำนวนไม่เกิน ๑๐ คน ประกอบด้วย อธิการบดีเป็นประธานรองอธิการบดีฝ่ายวิชาการ รองอธิการบดีฝ่ายบริหาร ผู้อำนวยการกองคลัง และ/หรือผู้ดำรงตำแหน่งอื่นเป็นกรรมการ(๒)คณะกรรมการดำเนินงาน ซึ่งแต่งตั้งจากบุคลากรของคณะบริหารธุรกิจ มีจำนวนไม่เกิน ๒๐ คนข้อ๗ ให้คณบดีมีอำนาจแต่งตั้งบุคลากรให้ปฏิบัติงานเกี่ยวกับการดำเนินการตามระเบียบนี้ข้อ๘ เงินรายรับตามข้อ ๔ ที่จัดเก็บได้ในแต่ละภาคการศึกษาให้คณะดำเนินการดังนี้(๑)รายรับตามข้อ ๔ (๑) ให้จ่ายเป็นค่าตอบแทนผู้ดำเนินการสอบคัดเลือกบุคคลเข้าศึกษาต่อระดับบริหารธุรกิจมหาบัณฑิตที่ได้รับแต่งตั้งตามข้อ๗ ภายในวงเงินที่ได้รับตามระเบียบที่มหาวิทยาลัยกำหนด(๒)รายรับตามข้อ ๔ (๒) ให้ดำเนินการดังนี้(ก)นำส่งมหาวิทยาลัย ร้อยละ ๒๐(ข)ใช้จ่ายในการดำเนินงาน ร้อยละ ๘๐(๓)รายรับตามข้อ ๔ (๓) ให้จ่ายเป็นค่าสนับสนุนการจัดการศึกษาตามรายจ่ายจริงภายในวงเงินที่ได้รับโดยคณบดีเป็นผู้มีอำนาจอนุมัติกรณีที่รายจ่ายมีจำนวนเงินไม่ถึงวงเงินที่ได้รับให้นำจำนวนเงินคงเหลือดังกล่าวเข้าเป็นเงินผลประโยชน์สะสมของคณะข้อ๙[๒]รายจ่ายในการดำเนินงานเพื่อจัดการศึกษาระดับบริหารธุรกิจมหาบัณฑิต(ภาคสมทบ)ให้คณะกรรมการอำนวยการได้รับค่าตอบแทนเป็นรายภาคการศึกษาจากเงินรายรับที่นำส่งมหาวิทยาลัยตามข้อ ๘ (๒) (ก) ดังนี้ก.ประธานกรรมการ ไม่เกิน ๑๐,๐๐๐ บาทข.กรรมการ คนละ ไม่เกิน ๗,๐๐๐ บาทนอกจากวรรคแรกให้เบิกจ่ายจากเงินรายรับตามข้อ ๘ (๒) (ข) ได้ตามเกณฑ์กำหนด ดังนี้(๑)คณะกรรมการดำเนินงานให้ได้รับค่าตอบแทนเป็นรายเดือน ไม่เกินร้อยละ ๑๕ ของเงินรายรับตามข้อ ๘ (๒) (ข) ที่จัดเก็บในแต่ละปีการศึกษา ดังนี้ก.ประธานกรรมการ ไม่เกิน ๘,๐๐๐ บาทข.กรรมการ คนละ ไม่เกิน ๖,๐๐๐ บาทกรณีที่ค่าตอบแทนเกินวงเงินให้ปรับลดลงตามสัดส่วนในวงเงินที่ได้รับ(๒)บุคลากรซึ่งคณบดีแต่งตั้งให้ปฏิบัติงานเกี่ยวกับการดำเนินการตามระเบียบนี้ให้ได้รับค่าตอบแทนเดือนละไม่เกิน๖,๐๐๐ บาท ต่อคนบุคคลที่ได้รับการแต่งตั้งตามข้อ๙ (๑) และ ๙ (๒) ในขณะเดียวกันให้ได้รับค่าตอบแทนในอัตราที่สูงสุดเพียงอัตราเดียว(๓)บุคลากรซึ่งคณบดีแต่งตั้งให้ปฏิบัติงานช่วงสอบประจำภาคการศึกษา และการสอบประมวลผลความรู้สามารถเบิกจ่ายค่าตอบแทนวันละไม่เกิน ๕๐๐ บาท ต่อคน(๔)อาจารย์ผู้สอนให้ได้รับค่าตอบแทนอัตราไม่เกินชั่วโมงละ ๒,๕๐๐ บาท(๕)ค่าตอบแทนกรรมการควบคุมและประเมินผลวิทยานิพนธ์ และ/หรือการศึกษาค้นคว้าอิสระอัตราไม่เกิน คนละ ๒,๐๐๐ บาท ต่อนักศึกษา ๑ คน(๖)ค่าตอบแทนอาจารย์ที่ปรึกษาวิทยานิพนธ์ อัตราไม่เกิน ๑๐,๐๐๐ บาท ต่อนักศึกษา๑ คน(๗)ค่าตอบแทนอาจารย์ที่ปรึกษาการศึกษาค้นคว้าอิสระ อัตราไม่เกิน ๖,๐๐๐ บาทต่อนักศึกษา ๑ คน(๘)ค่าตอบแทนกรรมการออกข้อสอบและตรวจข้อสอบการประมวลผลความรู้ ชุดวิชาละไม่เกิน ๕๐๐ บาทต่อนักศึกษา ๑ คน(๙)ค่าตอบแทนบุคลากรตำแหน่ง ผู้จัดการโครงการ ไม่เกินเดือนละ ๒๐,๐๐๐ บาท(๑๐)ค่าตอบแทนอื่น ๆ ที่มิได้กำหนดในระเบียบนี้ ให้เบิกจ่ายตามระเบียบกระทรวงการคลังหรือระเบียบและคำสั่งของมหาวิทยาลัยที่เกี่ยวข้อง(๑๑)รายจ่ายหมวดค่าใช้สอย วัสดุ ครุภัณฑ์และสิ่งก่อสร้าง ให้ดำเนินการตามระเบียบและคำสั่งมหาวิทยาลัยที่เกี่ยวข้องระเบียบกระทรวงการคลัง และระเบียบสำนักนายกรัฐมนตรี ว่าด้วยการพัสดุสำหรับสิ่งก่อสร้างจะต้องเป็นรายการที่ได้รับอนุมัติจากมหาวิทยาลัยก่อนจึงจะดำเนินการจัดจ้างได้(๑๒)รายจ่ายหมวดค่าสาธารณูปโภค(๑๓)รายจ่ายหมวดเงินทุนอุดหนุน-ทุนการศึกษา ให้ดำเนินการตามระเบียบ ว่าด้วยทุนการศึกษาฝึกอบรม ดูงาน และระเบียบ ว่าด้วยการให้ข้าราชการไปศึกษาต่อ ฝึกอบรม ดูงาน ทั้งภายในประเทศและต่างประเทศและระเบียบอื่นที่เกี่ยวข้อง(๑๔)การเบิกจ่ายเงินอื่นใดที่มิได้กำหนดไว้ในระเบียบนี้ หรือแตกต่างไปจากที่กำหนดไว้ต้องได้รับการอนุมัติจากอธิการบดีก่อนข้อ๑๐[๓]ให้คณะมีอำนาจเก็บรักษาเงินสดไว้สำรองจ่ายไม่เกิน๒,๐๐๐,๐๐๐ บาท และเมื่อมีการจ่ายเงินสดสำรองรายการใด ๆให้ขออนุมัติเบิกจ่ายเงินจากมหาวิทยาลัยมาคืนให้เต็มวงเงินสำรองจ่ายอย่างน้อยเดือนละ ๑ ครั้ง และให้คณะจัดทำทะเบียนคุมเงินสดสำรองจ่าย ตามแบบที่มหาวิทยาลัยกำหนดข้อ๑๑ รายจ่ายตามข้อ ๙ ยกเว้น ๙ (๑) ให้คณบดีมีอำนาจในการอนุมัติก่อหนี้ผูกพันและให้เบิกจ่ายได้ไม่เกินร้อยละ๘๐ ของวงเงินรายรับที่จัดเก็บได้ตามข้อ ๔ (๒) ในแต่ละปีการศึกษากรณีที่รายจ่ายมีจำนวนไม่ถึงร้อยละ๘๐ ของวงเงินรายรับที่จัดเก็บในแต่ละปีการศึกษาให้นำจำนวนเงินคงเหลือดังกล่าวเข้าเป็นเงินผลประโยชน์สะสมของคณะข้อ๑๒ ให้คณะจัดทำรายงานรับ-จ่ายเงินทุกสิ้นปีการศึกษาเสนอมหาวิทยาลัยทราบข้อ๑๓ ให้อธิการบดีรักษาการตามระเบียบนี้ และมีอำนาจวินิจฉัยตีความปัญหาเกี่ยวกับการปฏิบัติตามระเบียบนี้ประกาศ ณ วันที่ ๙ มิถุนายนพ.ศ. ๒๕๔๘กษมา วรวรรณ ณ อยุธยาปลัดกระทรวงศึกษาธิการนายกสภามหาวิทยาลัยเทคโนโลยีราชมงคลธัญบุรีระเบียบมหาวิทยาลัยเทคโนโลยีราชมงคลธัญบุรีว่าด้วยการรับ - จ่ายเงินเพื่อจัดการศึกษาระดับบริหารธุรกิจมหาบัณฑิต (ภาคสมทบ) (ฉบับที่๒) พ.ศ. ๒๕๔๙[๔]มณฑิตา/ผู้จัดทำ๑๕ กุมภาพันธ์ ๒๕๕๔วิภา/ตรวจ๑๗ มิถุนายน ๒๕๕๔[๑]ราชกิจจานุเบกษา เล่ม ๑๒๓/ตอนที่ ๗๓ ง/หน้า ๑๓๗/๓ สิงหาคม ๒๕๔๙[๒] ข้อ ๙แก้ไขเพิ่มเติมโดยระเบียบมหาวิทยาลัยเทคโนโลยีราชมงคลธัญบุรี ว่าด้วยการรับ -จ่ายเงินเพื่อจัดการศึกษาระดับบริหารธุรกิจมหาบัณฑิต (ภาคสมทบ) (ฉบับที่ ๒) พ.ศ.๒๕๔๙[๓] ข้อ ๑๐ แก้ไขเพิ่มเติมโดยระเบียบมหาวิทยาลัยเทคโนโลยีราชมงคลธัญบุรีว่าด้วยการรับ - จ่ายเงินเพื่อจัดการศึกษาระดับบริหารธุรกิจมหาบัณฑิต (ภาคสมทบ)(ฉบับที่ ๒) พ.ศ. ๒๕๔๙[๔]ราชกิจจานุเบกษาเล่ม ๑๒๓/ตอนที่ ๗๘ ง/หน้า ๑๕๗/๑๐ สิงหาคม ๒๕๔๙